Denticollis

Denticollis er en slekt av biller som hører til familien smellere (Elateridae).

Utseende 
Middelsstore (10 – 20 millimeter), smale, blanke, gjerne brunlige smellere, nokså parallellsidige. Hodet er kort og bredt, med rundet utstående fasettøyne, dette er et godt kjennetegn på slekten. Antennene er 11-leddete, vanligvis ganske lange. Brystskjoldet (pronotum) er firkantet sett ovenfra, omtrent så langt som bredt. Sidekantene er tydelig markerte, og bakhjørnene er mer eller mindre tilbaketrukket. Dekkvingene er langsmale, omtrent så brede som brystskjoldet, med tydelige lengdestriper.

Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis 
Smellernes larver lever i jorda eller i død ved. Hva de spiser kan variere – noen arter synes å være hovedsakelig planteetere, og enkelte kan være brysomme skadedyr, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen. Mange smellere er skogsinsekter, og en rekke arter, særlig av slekten Ampedus, er knyttet til hule trær. For at disse skal kunne overleve, er det nødvendig at gamle, hule trær blir tatt vare på og også at nye trær får anledning til å stå til de begynner å råtne og blir hule.

Utbredelse 
Slekten har en holarktisk utbredelse.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien tannsmellere (Dendrometrinae) Gistel, 1856 – slanke arter
 Stammen Dendrometrini Gistel, 1856
 Understammen Denticollina Stein & Weise, 1877
 Slekten Denticollis Piller & Mitterpacher, 1783 - i Norge:
 bøkesmeller Denticollis rubens Piller & Mitterpacher, 1783
 øyesmeller Denticollis linearis (Linnaeus, 1758)
 taigasmeller Denticollis borealis (Paykull, 1800)
 Øvrige arter:
 Denticollis acutangulus (J. R. Sahlberg, 1903)
 Denticollis acuticollis (Motschulsky, 1860)
 Denticollis caucasicola (Roubal, 1914)
 Denticollis cinctus (Candèze, 1863)
 Denticollis davidis (Fairmaire, 1889)
 Denticollis denticornis (Kirby, 1837)
 Denticollis dilutiangulus (Motschulsky, 1860)
 Denticollis erebus Gurjeva, 1987
 Denticollis flabellatus (Reitter, 1906)
 Denticollis flavipes (Germar, 1846)
 Denticollis formosus Gurjeva, 1987
 Denticollis funiushanensis Schimmel, 2006
 Denticollis hubeiensis Schimmel, 2006
 Denticollis inaequalis (Candèze, 1879)
 Denticollis interpositus Roubal, 1941
 Denticollis jacobsoni Reitter, 1903
 Denticollis juizhaigouensis Schimmel, 2006
 Denticollis korbi (Pic, 1904)
 Denticollis krali Schimmel, 2006
 Denticollis miniatus (Candèze, 1885)
 Denticollis mongolicus (Motschulsky, 1860)
 Denticollis moundaldaui Miwa, 1931
 Denticollis mulinziensis Schimmel, 2006
 Denticollis multiimpressus (Pic, 1930)
 Denticollis nigricollis (Gebler, 1830)
 Denticollis nipponensis Ôhira, 1973
 Denticollis parallelicollis (Aubé, 1850)
 Denticollis pectinatus (Reitter, 1906)
 Denticollis puerilis Miwa, 1931
 Denticollis sabdensis Schimmel, 2006
 Denticollis shirozui Ôhira, 1963
 Denticollis turnai Schimmel, 2006
 Denticollis varians (Germar, 1846)
 Denticollis versicolor (Lewis, 1894)
 Denticollis yasumii Ôhira, 1993

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki. 
 Zahradník, J. og Chvála, M. 1991. Teknologisk forlags store bok om insekter. N.W. Damm. Om smellere, side 282-287.

Eksterne lenker 
 
 
 Denticollis linearis - bilde
 bugguide.net - bildedatabase over nordamerikanske insekter

Smellere
Biller formelt beskrevet i 1783
Dyr formelt beskrevet av Matthias Piller
Dyr formelt beskrevet av Ludwig Mitterpacher